**LĒMUMS**

2018.gada 16.martā Ventspilī Nr.41

(protokols Nr. 6; 12.§)

Par velo infrastruktūras papildināšanu

Ņemot vērā likuma „Par pašvaldībām” 15.panta pirmās daļas 2.punktā noteikto pašvaldības autonomo funkciju gādāt par savas administratīvās teritorijas labiekārtošanu, kas sevī ietver pienākumu veikt ielu, ceļu un laukumu būvniecību, rekonstruēšanu un uzturēšanu, kā arī ielu, laukumu un citu publiskai lietošanai paredzēto teritoriju apgaismošanu, parku, skvēru un zaļo zonu ierīkošanu un uzturēšanu, nepieciešams papildināt Ventspils pilsētas velo infrastruktūru, izbūvējot jaunu veloturētāju laukumu pie Ventspils Augstskolas Inženieru ielā 101, Ventspilī, kā arī papildinot esošo velo infrastruktūru pilsētas ielās, skvēros un iekšpagalmos ar jauniem veloturētājiem.

Nolūkā nodrošināt Ventspils pilsētas pašvaldības funkciju kvalitatīvu izpildi, tas ir - administratīvās teritorijas labiekārtošana, kā arī pamatojoties uz likuma „Par pašvaldībām” 15.panta pirmās daļas 2.punktu, 21.panta pirmās daļas 2.punktu un saskaņā ar Ventspils pilsētas domes saistošajiem noteikumiem Nr.2 „Ventspils pilsētas pašvaldības 2018.gada budžets”, pamatojoties uz Ventspils pilsētas domes Pilsētas attīstības komisijas 01.06.2017., 12.09.2017. ieteikumiem, Ventspils pilsētas domes Ekonomikas un budžeta komisijas 28.02.2018. ieteikumu un Finanšu komitejas 02.03.2018. atzinumu,

**Ventspils pilsētas dome**

**nolemj:**

1. Iedalīt Ventspils pilsētas pašvaldības iestādei „Komunālā pārvalde” 60 000 EUR velo infrastruktūras papildināšanai, t.sk.:
   1. 55 000 EUR veloturētāju laukuma izbūvei pie Ventspils Augstskolas Inženieru ielā 101, Ventspilī no 2018.gada ziedojumu un dāvinājumu budžeta pilsētas attīstības fonda plānotā ieņēmumu pārsvara pār izdevumiem;
   2. 5 000 EUR jaunu veloturētāju uzstādīšanai Ventspils pilsētas ielās, skvēros un iekšpagalmos no 2018.gada pamatbudžeta asignējumu plānotā ieņēmumu pārsvara pār izdevumiem.
2. Ventspils pilsētas pašvaldības iestādei „Komunālā pārvalde” (A.Kausenieks) nodrošināt atbilstošas izmaiņas pašvaldības iestādes „Komunālā pārvalde” 2018.gada budžeta ieņēmumu – izdevumu tāmē.
3. Finanšu nodaļai (K.Vitenbergs) nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.
4. Kontroli par šī lēmuma izpildi uzdot Ventspils pilsētas domes izpilddirektoram (A.Ābele).

Sēdes vadītājs,

#### Domes priekšsēdētāja 1.vietnieks

#### infrastruktūras jautājumos J.Vītoliņš